Ła Congregasion de Maria Rexina imacołada ła xe na congregasion de poxision catòłega tradisionałista che sostien eł sedevacantismo, de conseguensa ła defenise che l'ułtimo papa xe stà Pio XII; ła xe dedicà a ła promosion de eł mesajo de Nostra Sióra de Fátima e ła devosion de ła Vèrxene Maria secondo l'insegnamento de Luigi Maria Grignion de Montfort che eła ła considera eł so fondator spirituał. Ła cogregasion, ntè' corso de i ani, ła xe sta conosua anca come e . Ła Congregasion de Maria rexina imacołada ła xe sta costituia ntel' 1967 a Coeur d'Alene da Francis Schuckardt e eł so asistente Denis Chicone. Ntel' 1969, co l'aprovasion de eł vescovo Sylvester William Treinen de ła diocesi de Boise City, xe sta fondà on grupo de na congregasion rełigiosa de fradei e sorełe. Co l'ativasion de łe riforme de eł Conciłio Vatican II Schuckhardt e eł so grupo i gà definiò che Pagoło VI non eł xe on łegitimo papa e łora i xe nà in serca de preti che i condivise la posision teołogica de eł sedevacantismo. Ntei primi ani 1970 Schuckhardt eł se gà fato consacrar prete e vescovo da Daniel Q. Brown e eł ga comprà eł vecio seminario gesuita Mount Saint Michael a Spokane e ła xe vegnù eł centro de ła congregasion. Ntel' zugno 1984 Chicoine con eł sostegno de ła magioransa de eł cłero e łaici de ła congegasion i gà deciso de butare fora Schuckardt par dei scandołi; ntel' utuno de eł steso ano i preti sercava on vescovo par chi i ghea l'aspirasion a diventar prete e i ga trovà George Musey de la łinea episcopał Thục. Eł vescovo Musey eł gà riordinà sub condicione łe ordinasion fate prima. Ntel' 1986 ła CMRI ła gà tenù eł so primo capitoło xenerałe stabiłendo ła regoła e costituxion; ntel' steso ano, ła regoła ła xe sta aprovà da eł vescovo domenican Robert McKenna. Ntel' 1989 Mark Pivarunas eł xe stà ełeto superior xenerał de ła congregasion e ntel' 1991 eł xe sta ordinà vescovo da Moisés Carmona. Francis Schuckardt Denis Chicoine Casimir Puskorius Mark Pivarunas 1995 Ła Congregasion de Maria rexina imacołada ła uficia mese tridentine in 29 Ceze inte Stati Uniti, Canada, Austrałia e Nova Zełanda. Òpara anca ntel' seminario de Omaha, ła casa mare ła xe a Spokane, Washington ; ła xe presente ntel' Amèrica latina e Eoropa.